2. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 43183/Ι. 520 της 27/28 Αυγ. 1951 Περί εγκρίσεως προσωρινού Κανονισμού αποτιμήσεως βασικών ειδών διαιτολογίου φυματικών ησφαλισμένων του Ι.Κ.Α. Έχοντες υπ’ όψιν: 1)Τας διατάξεις της παρ. 5 του άρθρ. 31 του Α.Ν. 1846/1951 «περί Κοινωνικών Ασφαλίσεων», και 2)την δια του υπ’ αριθ. 23704/4019 ε.έ. εγγράφου της Γενικής Διευθύνσεως του Ι.Κ.Α. υποβληθείσαν ημίν πρότασιν Σχεδίου Προσωρινού Κανονισμού» περί αποτιμήσεως βασικών ειδών διαιτολογίου φυματικών ησφαλισμένων του Ι.Κ.Α. αποφασίζομεν: Όπως ο Προσωρινός Κανονισμός αποτιμήσεως βασικών ειδών διαιτολογίου φυματικών ησφαλισμένων του Ι.Κ.Α. διατυπωθή και ισχύση ως έπεται. Άρθρ.1.-Εις ησφαλισμένους πληρούντας τας προϋποθέσεις των άρθρ. 1 και 2 της υπ’ αριθ. 1955/Σ 25/29.1.51 αποφάσεως Υπουργ. Εργασίας δύναται εκτός της παροχής οίκοι ιατρικής περιθάλψεως να χορηγούνται παρά του Ιδρύματος τα βασικά είδη του καθημερινού διαιτολογίου των εις τα συμβεβλημένα μετά του Υποκαταστήματος Αθηνών Σανατόρια νοσηλευομένων φυματικών ησφαλισμένων. Άρθρ.2.-1.Τα περί ου το προηγούμενον άρθρον βασικά είδη, και ποσότητες, ως και της προμηθείας και διανομής τούτων, καθορίζονται δι’ αποφάσεως του Διοικητικού Συμβουλίου του Ιδρύματος. 2.Δύναται δι’ αποφάσεως του αυτού Διοικητικού Συμβουλίου αντί χορηγήσεως αυτουσίων των περί ων ανωτέρω ειδών να εγκρίνηται η καταβολή του αντιτίμου τούτων, της σχετικής αποτιμήσεως οριζομένης υπό τούτου, συμφώνως προς την ισχύουσαν εν Αθήναις αγορανομικήν διατίμησιν, λιανικής πωλήσεως. 3.Η περί ης η προηγούμενη παράγραφος αποτίμησις αναπροσαρμόζεται εκάστοτε δι’ αποφάσεως του Διοικητικού Συμβουλίου, εφ’ όσον το δια χρονικόν διάστημα ενός μηνός καταβλητέον αντίτιμον κατά την κατά το τέλος τούτου αγορανομικήν διατίμησιν είναι ανώτερον ή κατώτερον κατά 10% του πρότερον καθωρισμένου ποσού. Άρθρ.3.-Το κατά τ’ ανωτέρω αντίτιμον τροφίμων καταβάλλεται εφ’ όσον χρόνον κατά την κρίσιν ειδικής Υγειον. Επιτροπής υφίσταται ανάγκη περιθάλψεως εν Σανατορίω και επί 6 εισέτι μήνας από της εκλείψεως της ανάγκης ταύτης. Άρθρ.4.-1.Η ισχύς του παρόντος άρχεται από της 1ης Αυγ. 1951. 2.Δια την χορήγησιν των υπό του παρόντος προβλεπομένων παροχών δέον όπως πληρούνται αι εν άρθρ. 31 παρ. 10 Α.Ν. 1846/51 προϋποθέσεις. 